open-index/open-wikipedia-markdown huggingface dataset:
Полурамнина

thumb|Правата d ја дели рамнината на две полурамнини, едната ги содржи M и N, другата ја содржи P.|upright=1.5
**Полурамнина** - дел од рамнина што е ограничена од една страна со права, вклучувајќи ја и таа права. Полурамнините од рамнината \alpha ограничени со правата p ги обележуваме со p\alpha{_1} и p\alpha{_2}. Исто така за рамнината \alpha важат идентитетите:

: p \subset \alpha, како и p \alpha{_1} \subset \alpha и p\alpha{_2}\subset\alpha

## Аксиома за поделба на рамнината
Ако во рамнината \alpha е дадена права p, тогаш сите точки на рамнината, кои не ѝ припаѓаат на правата, се поделени во две класи, така што правата p не ја сече отсечката што спојува две произволни точки од една класа, а ја сече секоја отсечка која поврзува една точка од едната класа со една точка од другата класа.

# За две точки X и Y од рамнината \alpha кои не ѝ припаѓаат на правата p во таа рамнина, ќе кажеме дека лежат на истата страна на правата p ако правата p не ја сече отсечката XY. Слично, точките X и Y лежат на различни страни од правата p ако ја сече должината XY .
# Множеството на сите точки од рамнината \alpha кои лежат на истата страна на правата p го нарекуваме отворена полурамнина, а правата p е работ на таа полурамнина.
# Унијата на отворена полурамнина и нејзиниот раб се нарекува затворена полурамнина.

Секоја права p во рамнината \alpha ја дели рамнината на две отворени и две затворени полурамнини на кои правата p им е раб.

Ако правата p ја сече отсечката AB тогаш точките A и B се на разни страни од правата p. Ако C и припаѓа на рамнината \alpha тогаш C лежи од онаа страна на правата p од која е точката A или точката B т.е.

# Правата p не ја сече отсечката AC, а ја сече BC
# Правата p не ја сече отсечката BC, а ја сече AC

Ако M, N се точки на отсечката AB тогаш:

: MN \subset AB

За M=A важи:

* Отсечката е конвексно множество
* Полурамнината е конвексно множество точки

## Наводи

## Литература
* Р. Козомара, „Геометрија“, 2010 година.

Категорија:Геометрија
Категорија:Зборови што ги нема во ТРМЈ
Аполонски астероиди

мини|285п|Местоположба на аполонските астероиди (аполони) во однос на орбитите на неколку планети во Сончевиот Систем

**Аполонски астероиди** (или **аполони**) — група близуземски астероиди наречени по астероидот 1862 Аполон, откриен од германскиот астроном Карл Вилхелм Рајнмут во 1930-тите. Тие се земјопресекувачки астероиди чија орбитална голема полуоска е поголема од онаа на Земјата (&gt; 1 ае) но со перихелни растојанија помали од Земјиното афелно растојание (q < 1,017 ае).

Во декември 2018 г. биле познати 10.485 аполонски астероиди, поради што тие сочинуваат најголема класа на близуземски тела. Од нив, 1.409 имаат бројни ознаки (кои ги добиваат кога ќе бидат забележани на две или повеќе противположбаи), а 1.648 се прогласени за потенцијално опасни астероиди.

На оние чија голема полуоска е поблиска до Земјината им треба помало занесување за да се пресечат орбитите. На класата на аполонски астероиди припаѓал метеорот што експлодирал над градот Чељабинск во Русија на 15 февруари 2013 г. и повредил преку 1.500 жители поради распрснатите стакла.

## Список
Најголемиот познат аполонски астероид е 1866 Сизиф, чиј пречник изнесува 8,5&nbsp;км. Еве ги попознатите астероиди од класата:

## Поврзано
* Алиндски астероиди
* Аморски астероиди
* Атонски астероиди
* Список на астероиди

## Наводи

## Надворешни врски
* Список на аполонски астероиди — Центар за мали планети 


Категорија:Списоци на астероиди
Регистарски тон

**Регистарски тон или регистарска тона** (рт) - една од мерните единици што во морепловството ја означува зафатнината на сите затворени простори и е еднаков на 2,8316846592 м3. Оваа единица е изведена од англосаксонските единици каде 1 рт = 100 стапки3 = 2,8316846592 м3.

Порано, се разликувале два вида регистарски тони:

* бруто регистарски тон (БРТ) — зафатнината на сите затворени бродски простори
* нето регистарски тон (НРТ) — зафатнината на затворените простори за сместување на патници и стока.

## Наводи

Категорија:Поморски поими
Категорија:Мерни единици
Рем (единица)

десно|мини|250x250пкс| Знак за опасност од радиоактивност
**Рем** (англ. *Rentgen Equivalent for Men*) — единица мерка вон SI системот, а ја означува количината на еквивалентна доза на јонизирачко зрачење. Настанала врз основа на мерната единица рендген, која исто така е единица за мерење вон SI системот, што ја означува количината на рендгенско или гама-зрачење потребно за да се генерира 1 електростатичка единица електрицитет (3 x 10 9 јонски парови) на см3 сув воздух востандардни услови. Името го носи по германскиот физичар Вилхелм Рентген.

1 рем е сто пати помала мерна единица од Sv (сиверт). Претворање:

: 1 Sv = 100 рем или
: 1 рем = 0,01 Sv

Еквивалентна доза на јонизирачко зрачење од 50 ремa обично не е опасна за луѓето и ќе предизвика мали промени во крвната слика. Од 50 до 200 рема можат да предизвикаат болест, но обично не е смртоносно. Еквивалентни дози од 200 до 1000 рема можат да предизвикаат сериозни болести и понекогаш можат да бидат смртоносни. Еквивалентни дози поголеми од 1000 рема се смртоносни.

Рем е голема вредност за еквивалентна доза на јонизирачко зрачење, па затоа **често се користи единицата милирем** (ознака: mrem), која е илјада пати помала. Се препорачува да не се користи рем како единица за мерење, туку сиверт (Sv).

## Наводи

Категорија:Јадрена физика
Категорија:Зборови што ги нема во ТРМЈ
Категорија:Единици за доза на зрачење
Категорија:Единици вон SI
Аморски астероиди

мини|десно|285п|Аморските астроиди споредени со орбитите на околните планети од Сончевиот Систем

**Аморски астероиди** (или **амори**) — група на близуземски астероиди наречени по архетипото тело 1221 Амор. Орбиталниот перихел на овие тела е близок на, но не поголем од, орбиталниот афел на Земјата (т.е. телата не ја пресекуваат Земјината орбита), но затоа највеќето амори ја пресекуваат орбитата на Марс. Аморскиот астероид 433 Ерос е првиот астероид посетен од роботска вселнска сонда.

## Дефиниција
[мини|исправено|Аморскиот астероид [433 Ерос|Ерос посетен од сондата *NEAR Шумејкер* во 2000 г.]]
Еден астероид е аморски ако ги има следниве орбитални особености:

* Орбиталниот период е поголем од една година; т.е., орбиталната главна полуоска (*a*) е поголема од 1,0 ае (*a* > 1,0 ае);
* Орбитата не ја пресекува Земјината; т.е. орбиталниот перихел (*q*) е поголем од Земјиниот орбитален афел (*q* > 1,017 ае);
* Телото е близуземско тело; т.е. *q* < 1,3 ае.

## Бројност
Во 2019 г. се знаело за 7.427 аморски астероиди. 1.153 имале бројна ознака, а 75 од нив носеле имиња.

### Надворешни земјодопирачи

Надворешен земјодопирач е астероид кој обично е вон Земјината орбита, но може да дојде поблиску до Сонцето отколку Земјиниот афел (1,0167 ае), а не поблиску од Земјиниот афел (0,9833 ае); т.е. неговиот перихел лежи помеѓу Земјиниот перихел и афел. Овој вид астероиди е поделен на аморски и аполонски. Согласно горенаведената дефиниција за аморски астероиди, „земјодопирачите“ кои никогаш не доаѓаат поблиску до Сонцето отколку што е Земјата (во било која точка долж орбитата) се амори, а оние што доаѓаат поблиску се аполони.

### Потенцијално опасни астероиди

За да се смета за потенцијално опасен астероид (ПОА), орбитата на телото во даден миг мора да дојде на растојание од 0,05 ае од Земјината орбита, а самото тело мора да биде доволно големо за да предизвика значајна регионална штета ако се судри со Земјата. Највеќето ПОА се или атонски или аполонски астероиди (затоа имаат орбити кои ја пресекуваат Земјината), но околу една десеттина од ПОА се аморски. Оттука, потенцијално опасниот амор мора да има перихел помал од 1,05 ае. Овој услов го задоволуваат околу 20&nbsp;% од познатите амори, а една петтина од нив се ПОА. Меѓу педесетте познати аморски ПОА се и именувани тела како 2061 Анса, 3122 Флоренс, 3908 Никта и 3671 Дионис.

## Списоци

### Зачајни аморски астероиди

### Амори со имиња

Ова е нецелосен список на аморски астероиди кои носат имиња.

## Поврзано
* Аполонски астероиди
* Атирски астероиди
* Алиндски астероиди
* Арџунски астероиди

## Наводи
 

## Надворешни врски
* Список на аморски астероиди — Центар за мали планети 


Категорија:Списоци на астероиди
Атирски астероиди

мини|исправено=1.2|''Атирските астероиди'' споредени со орбитите на околните планети од Сончевиот Систем.
**Атирски астероиди** или **атири** (наречени и **апохелски астероиди** и **внатреземски тела**) — астероиди чии орбити се целосно ограничени во рамките на Земјината орбита т.е. нивната орбита има афел (најдалечната точка од Сонцето) помал од Земјиниот перихел (најблиската точка до Сонцето), кој изнесува 0,983 ае. Ова е најмалата група на близуземски тела — многу помала во споредба со атонските, аполонските и аморските астероиди.

## Астероиди
Првиот претпоставен атирски астероид бил , а првиот потврден е 163693 Атира, признаен за таков во 2003 г. Во август 2020 г. имало 23 познати атири (апохели), од кои 18 имаат јасно утврдени орбити; од нив, шест се пресметани со доволна уточнетост за да добијат трајна бројна ознака* (погл.  подолу)*. Уште 92 тела (неприкажани) имаат афели помали од Земјиниот (Q = 1,017 ае).

На 4 јануари 2020 г. уредот „Цвики“ во Паломарската опсерваторија го открил астероидот , чие афелско растојание изнесува само 0,656 ае — целосно во орбитата на Венера, и никогаш не оди помалку од 0,718 ае од Сонцето. Досега не се откриени астероиди во орбитата на Меркур (Q = 0,467 ае, на пр. вулканоиди). Во јануари 2020 г. астероидот со најмал познат афел бил  (0,656 ае), по кој следат  со Q = 0,774 ае и  со Q = 0,794 ае.

Атирите не ја пресекуваат Земјината орбита и не претставуваат непосредна опасност, но нивните орбити може да претрпат растројување нанадвор кога се доближуваат до Меркур или Венера, и со тоа во иднина да станат земјопресекувачки астероиди. Иако динамиката на многу од овие тела е слична на онаа предизвикана од Козај-Лидовиот механизам (сврзани осцилации во занесување и наклон), кој придонесува кон подобрување на долгорочната стабилност, нема либрација во вредноста на аргументот на перихелот.

Ватирските астероиди се поткласа на атирските кои кружат исклучиво во орбитата на Венера. За нив се претпоставувало дека постојат барем од 2012 г. На почетокот од 2020 г. е откриен првиот пример: .

## Име
Класата нема стандардно име. Името „апохелски“ предложено од откривачите на , доаѓа од хавајскиот збор *апохеле*, што значи „орбита“ — од *апо* (круг) и *хеле* (оди). Избрано е поради сличноста со англискиот збор *aphelion* (афел) и *helios* (сонце). Други го користат називот *внатреземски тела*. Трети пак, ги нарекуваат *атирски астероиди* по првиот пронајден член на групата.

## Список

:**(A)** Сите проценети пречници се засноваат на претпоставено албедо од 0,14 (освен 163693 Атира, чија големина е непосредно измерена)
:**(Б)** двоен астероид

## Поврзано
* Список на астероиди

## Наводи

## Надворешни врски
* Список на атирски астероиди, дадени заедно со атонските — Центар за мали планети 


Категорија:Списоци на астероиди
Атаулф

**Атаулф** (готски јазик: Athal Wolf); што значи „благороден волк“), бил визиготски крал помеѓу  410 година и 415 година. Син на Атенарик од Балтите, кој бил прогласен за крал на германски начин, на гробот на својот претходник, Аларик I кој ненадејно умрел од грозница во Калабрија.

Станувајќи визиготски крал, прво што направил Атаулф било да ја спречи готската експанзија во Италија која је започнал Аларик.

Во меѓувреме, узурпаторот Константин III ја одвоил Галија од Римското Царство. Констанциј, Хоноријевиот магистер милитум заедно со Улфилиним ја загушил побуната на Готите под опсада на Арл.

Во 412 година, Атаулф со Визиготите ја напуштил Италија и се преселил во Галија. Са собе ја повел и Гала Плакидија, хоноријевата полусестра, која Аларих ја заробил во 410 година при последниот напад на Рим.

## Наводи

Категорија:Визиготски владетели
Категорија:Родени во непозната година
Категорија:Починати во 415 година
Категорија:Личности овековечени во споменикот „Валхала“
Лиува I

**Лиува I** (починал 570, 571-572, или 573) ― визиготски крал на Хиспанија и Септиманија.

Тој бил поставен за крал во Нарбон по смртта на Атанагилд во 567 година. Роџер Колинс забележал дека ова е првпат некој визиготски крал да се спомене во североисточниот регион на државата од 531 година, кога бил убиен Амаларик. Тој предложува дека крунисувањето на Лиува во близина на границата со Франките е заради нови закани од тој сосед; под Гунтрам, се знае дека Франките претставувале повеќе закана за Визиготите. Оваа закана би објаснила и зошто во втората година од неговото владеење, Лиува го натерал својот брат Лиувигилд и совладетел и наследник, ставајќи го на чело на Блиска Хиспанија, или источниот дел на Хиспанија.

Франкската закана исто така може да објасни зошто Лиува му дал засолниште на епископот Пронимиј (денешен француски изговор: Фроним). Григориј Турски вели дека Пронимиј го напуштил Бурж да живее во Септиманија „поради некоја или друга причина“. Лиува го направил епископ на Агд, функција која ја извршувал за време на владеењето на Лиувигилд. Кога тој владетел се обидел да го убие, Пронимиј потоа побегнал во Галија и на крајот стигнал до дворот на франкскиот крал Хилдеберт II, кој потоа го поставил Пронимиј за епископ на Венс.

Лиува починал во третата година од неговото владеење од незабележани причини.

## Наводи

 

Категорија:Родени во непозната година
Категорија:Починати во 570-тите
Категорија:Визиготски владетели
Категорија:Несигурна година на смрт
Црква „Рождество на Пресвета Богородица“ - Крушица

**Рождество на Пресвета Богородица** – манастирска црква на Ѓуришкиот манастир.

## Историја
Црквата се споменува во средновековни извори и познато е дека била разрушена во XVI век од страна отоманските власти. Денешната црква била обновена во периодот од 1920-1930 година, а постојат и извори кои посочуваат дека била изградена во 1880 година. Иконите на иконостасот биле изработени во XIX век, но не е познат од кој зограф. Црквата била преосветена на 15 мај 2017 година.

## Архитектура
Градбата на црквата е еднокорабна и претставува крстокуполен храм и тристрана апсида на источната страна. Куполата има осумаголна основа и на секоја страна има по една монофора. Кон западната, северната и источната страна на храмот е доградена припрата. Главниот влез е сместен на западната и страна и над него има ниша со фреска којашто го отсликува рождеството на Пресвета Богородица, а црквата има и спореден влез на јужната страна над којшто исто така има ниша со мозаик на којшто е прикажана Богородица со Исус. Над припратата од западната страна, непосредно пред главниот влез во црквата се издига камбанаријата. Таа има осумаголна основа и се состои од два дела и на секоја страна од двата дела има по една монофора. Објектот е обоен во темноцрвена боја, а рабовите се во бела боја.

## Галерија
;Црквата пред доградбата во 2010-тите години

Податотека:Crkvata od Đuriški (3).JPG|Поглед на црквата
Податотека:Crkvata od Đuriški (7).JPG|Споредниот влез
Податотека:Crkvata od Đuriški (1).JPG|Мозаикот над спроедниот влез


;Црквата по доградбата во 2010-тите години

Податотека:Црква „Рождество на Пресвета Богородица“ - Крушица 14.jpg|Поглед на црквата
Податотека:Црква „Рождество на Пресвета Богородица“ - Крушица 2.jpg|Припратата на западната страна
Податотека:Црква „Рождество на Пресвета Богородица“ - Крушица 6.jpg|Припратата на северната страна
Податотека:Црква „Рождество на Пресвета Богородица“ - Крушица 3.jpg|Припратата на јужната страна
Податотека:Црква „Рождество на Пресвета Богородица“ - Крушица 4.jpg|Главниот влез
Податотека:Црква „Рождество на Пресвета Богородица“ - Крушица 5.jpg|Нишата над главниот влез
Податотека:Црква „Рождество на Пресвета Богородица“ - Крушица 7.jpg|Споредниот влез
Податотека:Црква „Рождество на Пресвета Богородица“ - Крушица 8.jpg|Нишата над споредниот влез
Податотека:Црква „Рождество на Пресвета Богородица“ - Крушица 16.jpg|Куполата
Податотека:Црква „Рождество на Пресвета Богородица“ - Крушица 13.jpg|Апсидата
Податотека:Црква „Рождество на Пресвета Богородица“ - Крушица 15.jpg|Камбанаријата
Податотека:Црква „Рождество на Пресвета Богородица“ - Крушица 12.jpg|Внатрешноста
Податотека:Црква „Рождество на Пресвета Богородица“ - Крушица 9.jpg|Иконостасот
Податотека:Црква „Рождество на Пресвета Богородица“ - Крушица 10.jpg|Лустерот
Податотека:Црква „Рождество на Пресвета Богородица“ - Крушица 11.jpg|Фреска којашто го прикажува успението на Пресвета Богородица


## Поврзано
* Ѓуришки манастир
* Крушица
* Брегалничка епархија
* Штипско архијерејско намесништво
* Втора светиниколска парохија

## Наводи

## Надворешни врски
* 

Категорија:Крушица (Светиниколско)
Крушица
Фудбалски куп на Италија 2020-2021

**[[Фудбалски куп на Италија|Фудбалскиот куп на Италија за сезоната 2020-2021]]**, познат и како **ТИМ куп** поради спонзорството, било 74-тото издание на националниот фудбалски куп во Италија.

Екипата на Наполи влегла во натпреварувањето како бранител на титулата, откако го победиле Јувентус по изведување на пенали во финалето од претходната сезона, но во оваа сезона не успеале да го одбранат насловот, откако биле елиминирани од Аталанта во полуфиналето.

Победник во ова издание на Купот на Италија била екипата на Јувентус, која ја победила екипата на Аталанта со 2-1 во финалето одиграно на стадионот Мапеи во Реџо Емилија. Стрелци на головите за победничката страна биле Дејан Кулушевски и Федерико Кјеза, додека единствениот гол за клубот од Бергамо го постигнал Руслан Малиновски. Ова бил 14-тиот наслов за Јувентус во Купот на Италија со што тие останале на врвот по бројот на освоени титули во ова натпреварување, зголемувајќи ја својата предност во однос на Рома на 5 трофеи повеќе.

## Клубови кој учествувале
### Серија А (20 клуба)

### Серија Б (20 клуба)

### Серија Ц (29 клуба)
#### Група А

#### Група Б

#### Група Ц

### Серија Д (9 клуба)

## Формат и носители
Клубовите влегуваат во натпреварувањето во различни фази, по следниов распоред:
* **Прва фаза** (се игра еден натпревар)
** Прв круг: 27 екипи од Серија Ц и 9 од Серија Д го започнуваат турнирот
** Втор круг: 18-те победници од претходниот круг се споени со 20 клуба од Серија Б и уште два нови од Серија Ц
** Трет круг: на 20-те победници од вториот круг им се приклучуваат 12 клубови од Серија А кои во претходната сезона завршиле од 9. место па надолу
** Четврт круг: 16-те клубови кои ја минале претходната рунда се соочуваат едни против други
* **Втора фаза**
** Осминафинале (еден натпревар): 8-те победници од четвртиот круг одат (секој од нив) на 8-те клубови носители од Серија А кои завршиле во претходната сезона на позициите од 1-8. место
** Четвртфинале (еден натпревар)
** Полуфинале (два натпревари)
* **Финале** (еден натпревар) се игра на Стадионот Мапеи во Реџо Емилија

## Распоред
Во следната табела е прикажан распоредот на одигрување на натпреварите по фази, рунди и датуми.

## Прва фаза
### Прво коло

### Второ коло

### Трето коло

### Четврто коло

## Завршна фаза
### Ждреб (завршна фаза)

### Осминафинале

### Четвртфинале

### Полуфинале

### Финале

**Детали**


## Екипа победник


**[[ФК Јувентус|Јувентус]]****14. титула**

## Листа на стрелци

. 

## Наводи

## Надворешни врски
* Официјална страница на Фудбалскиот куп на Италија
* 
* Куп на Италија на soccerway.com

2020-2021
Фудбалски куп на Италија 2020-2021
2021
2021
Национален парк Бурен

**Националниот парк Бурен** () ― едниот од шесте национални паркови во Ирска со кои управуваат Националната служба за паркови и диви животни на Одделот за култура, наследство и гелтахт (иркофонија). Сместен е на запад од Ирска во рамките на Бурен во округот Клер.

## Историја
Националниот парк Бурен е основан и отворен за јавноста во 1991 година. Се одликува со 1.500 хектари планини, мочуришта, ридови, пасишта и шуми. Паркот е најмалиот од националните паркови во Ирска.

## Наводи


## Надворешни врски

* Служба за национални паркови и див свет на Ирска
* Национален парк Бурен
Категорија:МСЗП-Категорија II
Категорија:Национални паркови во Ирска
Торизмунд

мини|Замислен портрет на Торизмунд.
**Торизмунд** (исто така Торисмод или Торисмуд, како што ракописите на нашиот главен извор збунувачки потврдуваат) (  420–453), ― визиготски крал откако неговиот татко Теодорих бил убиен во Битката кај Каталунските Полиња (исто така наречена Битка кај Шалон) во 451 година н.е. Тој бил убиен во 453 година, а го наследил неговиот брат Теодорих II.

Торизмунд се чини дека одиграл клучна улога во Битката кај Каталунските Полиња, бидејќи тој водел контингент од визиготски сили во освојувањето важен врв во раните фази на судирот. Се чини дека врвот бил широк по целото лево крило на силите на Остроготите и Хуните. Торизмунд се спуштил од ридовите за време на доцните фази на судирот, кога Хуните преовладувале над Аланите, а Остроготите ги туркале неорганизираните Визиготи по смртта на нивниот крал Теодорих. Торизмунд ја предводел својата сила на Визиготи во одлучувачки јуриш кое, според Едвард Гибон, ги заобиколил и Остроготите, а потоа и Хуните и им ја грабнал победата на неговите непријатели.

## Наводи

## Надворешни врски

* Едвард Гибон, ''History of the Decline and Fall of the Roman Empire,'' поглавје 35

Категорија:Родени во непозната година
Категорија:Визиготски владетели
Категорија:Починати во 453 година
Гундемар

мини|Замислен портрет на Гундемар од Бернардино Монтањес. Масло на платно (1858 г.).
**Гундемар** ― визиготски крал на Хиспанија, Септиманија и Галисија (610–612).

## Владеење
Гундемар ја продолжил политиката на пријателство со Хлотар II од Неустрија и Теодеберт II од Австразија. За таа цел, тој испраќал големи суми пари за поддршка на нивната кауза против нивниот роднина (братучед и брат, редоследно) Теодорих II од Бургундија. Во други времиња, тој водел непријателска политика против Брунхилда.

Според Исидор Севиљски, Гундемар направил една експедиција против Баскијците, а потоа во следната ги опседнал Римјаните. Тој починал од природна смрт во Толедо, веројатно во февруари или март 612 година. „Chronica Regum Visigotthorum“ запишува дека Гундемар владеел една година, десет месеци и 14 дена. Него го наследил Сизебут.

Тој бил оженет со Хилдоара.

## Наследство
Градовите Гондомар во Португалија и во Галисија се именувани по негово име.

## Наводи

## Надворешни врски

*  Монети на кралот Гундемар

Категорија:Родени во непозната година
Категорија:Европски монарси од 7 век
Категорија:Визиготски владетели
Категорија:Починати во 612 година
Зоран Милановиќ

мини|243x243пкс|Зоран Милановиќ на неговата инаугурација како претседател
**Зоран Милановиќ** (;  во ) — хрватски правник и политичар. Тој е претседател на Хрватска од 19 февруари 2020 година. Милановиќ бил премиер на Хрватска од 2011 до 2016 година. Од 2007 до 2016 година, тој бил претседател на Социјалдемократската партија на Хрватска.

## Надворешни врски
* Официјално мрежно место

Категорија:Претседатели на Хрватска
Категорија:Живи луѓе
Ламија (митологија)

**Ламија** (грчки: Λάμια) — чудовиште во старогрчката митологија. Таа била убава жена, љубовница на Зевс. Љубоморната Хера ѝ се одмаздила така што ѝ ги грабнала децата и оттогаш Ламија почнала да им ги убива децата на мајките. Затоа, таа станала грда и се претворила во чудовиште. Во подоцнежните верувања, името Ламија означувал убава жена која ги мами момчињата и им ја пие крвта.

## Наводи

Категорија:Старогрчка митологија
Категорија:Митски змии
Пенати

алт=Енеја и Пенатите, од ракопис од 4 век|мини|Енеја и Пенатите, од ракопис од 4 век
**Пенати** (латински: *Di Penates*) — заштитници и чувари на домовите во Стариот Рим. Нивните имиња, едноставно, значеле и „дом, куќа“. Нивните кипови најчесто биле чувани во внатрешноста на куќите, во т.н. *penetralia*, додека државните пенати се чувале во пентралиите на храмовите на Веста, кои ги сметале за огниште на државата. При преселбата од едно во друго место, луѓето си ги пренесувале и своите пенати.

## Наводи

Категорија:Римски божества
Валија (крал)

**Валија** или **Вала** или **Валиј** ( 385 - 418) ― визиготски крал од 415-418, заработувајќи углед како голем воин и претпазлив владетел. Тој бил избран за престол откако Атаулф, а потоа и Сигерих биле убиени во 415 година.

На почетокот, Валија склучил мир со императорот Хонориј и прифатил договор со Римската Империја. Тој исто така му ја вратил сестрата на Хонориј, Гала Плакидија. Како придобивки од овие аранжмани, на Валија му била доделена Аквитанија во 417 година, како регион каде што ќе бидат сместени Визиготите како службени сојузници или федерати. Тој го основал својот двор во Тулуз, кој станал визиготски главен град во остатокот од V век.

Во 418 година тој го почестил сојузот со инвазија во Хиспанија, каде што неговата војска ги уништила Силиншките Вандали и така го намалил бројот на Аланите што живееле таму, што преживеаните се ставиле под власта на Гундерик, кралот на Асдиншките Вандали.

Некои историски извори велат дека тој бил во врска со Аларик само со брак. Него го наследил вонбрачниот син или зет на Аларик, Теодорих. Ќерката на Валија се омажила за Рехила, кралот на Свевите и била мајка на Рикимер и свекрва на Гундовех, кралот на Бургундите.

Валија понекогаш се претпоставува дека бил историски модел за легендарниот лик Валтер Аквитански.

## Наводи

## Надворешни врски

* Едвард Гибон, ''History of the Decline and Fall of the Roman Empire,'' поглавје 31 

Категорија:Родени во непозната година
Категорија:Визиготски владетели
Категорија:Починати во 418 година
Лустрација (обред)

**Лустрација** (латински: *Lustratio*) — обреди кои се вршеле во Стариот Рим за време на свеченостите на Амбурбиите (или Амбарвалиите), како и во други прилики, кога имало потреба да се смири гневот на боговите. Тогаш, гревовите се пренесувале на животните и нив ги воделе неоколу со цел да се исчистат од гревовите. Оттука, поимот „лустрација“ означувал „прочистување“ од гревовите.

## Наводи

Категорија:Верски обреди
Категорија:Римска религија
Категорија:Зборови што ги нема во ТРМЈ
Марсов тројанец

[мини|десно|300п|Групите  (зелено) и  (светлосино) на [Марсови и Јупитерови тројанци прикажани заедно со орбитите на Јупитер и внатрешните планети. Марс е со црвено. Надворешната орбита е Јупитеровата.]]
мини|Анимација на 1999 UJ7 во однос на Сонцето и Марс 1600-2500<br>
мини|Анимација на 2007 NS2 во однос на Сонцето и Марс 1600-2500<br>
**Марсови тројанци** — група тројански тела кои ја делаторбитата на Марс околу Сонцето. Се среќаваат околу две Лагранжови точки 60° пред и зад Марс. Нивното потекло не е добро осознаено. Според една теорија, тие се остатоци од настанокот на Марс кои тогаш биле зафатени во неговите Лагранжови точки додека се образувал Сончевиот Систем. Меѓутоа, спектралниот истражувања на Марсовите тројанци укажуваат дека потеклото може да биде поинакво. Друга теза те дека астероидите безредно влетале во Марсовите Лагранжови точки во подоцнежната фаза на образување на Сончевиот Систем. И второнаведеното е под знак прашање земајќи го предвид кусиот динамички животен век на овие тела. Спектрите на Еурека и уште два други Марсови тројанци Mars укажуваат на изобилство на оливин. Бидејќи телата кои изобилуваат со оливин се ретки во астероидниот појас, предложено е дека некои до Марсовите тројанци се отпад зафатен при промената на Марсовата орбита кога оваа планета се судрила со некој планетарен зачеток.

Денес оваа група офаќа 14 астероиди потврдени со долгорочни бројчени симулации, но само девет од нив се прифатени од Центарот за мали планети (†).

Поради блиските орбитални сличности, за повеќето мали членови на L5 се претпоставува дека се откршоци од Еурека кои се одвоиле откако телото е завртено под дејство на ЈОРП-ефектот (вртежниот период на Еурека е 2,69 ч). Тројанецот во L4 наречен 1999 UJ<sub>7</sub> има многу подолг вртежен период од ~50 ч, навидум поради хаотично вртење кое спречува ЈОРП-завртување.

** (''водечки''):
*  †

** (*следечки*):
* 5261 Еурека (1990 MB) †
*  †
*  †
* 
* 
* 
* 
* 
* 
* 
* 
* 
* 

## Поврзано
* Тројански астероид
** Земјин тројанец
** Јупитеров тројанец
** Нептунов тројанец

## Наводи

Категорија:Марсови тројанци
Категорија:Тројански астероиди
Тројанци
Алиндски астероиди

**Алиндски астероиди** (**алинди**) — група астероиди со голема полуоска од околу 2,5 ае и орбитално занесување од 0,4 до 0,65. Наречена е по  астероидот 887&nbsp;Алинда, откриен од Макс Волф во 1918 г.

Овие тела се држат во подрачјето со орбитална резонанција со Јупитер во сооднос 1:3 (2,502 ае), што е блиску до резонанција 4:1 со Земјата (2,520 ае). Орбиталната занесеност на тело во оваа резонанција се зголемува со гравитациски пресеци со Јупитер сè додека не биде доведено во блиска средба долна планета, која ја нарушува резонанцијата.

Некои алинди имаат перихели многу блиски до Земјината орбита, од што произлегуваат низа блиски средби во четиригодишни интервали, поради резонанцијата 4:1 (приближно).

Една последица до ова е ситуацијата кога алиндски астероид е на неповолна положба за набљудување кога се наближува кон Земјата (на пример, при мало издолжување од Сонцето), тогаш оваа ситуација знае да трае со децении. Така, во 2010 г. е заклучено дека алиндскиот астероид 1915&nbsp;Кецалкоатл е забележам само еднаш од 1985 г наваму.

Друга последица е тоа што некои од овие астероиди неколкупати доаѓааат релативно блиску Земјата, поради што се погодни за добри проучувања со радари од Земјината површина. Такви примери се 4179&nbsp;Тевтат и 6489&nbsp;Голевка, како и 2019&nbsp;MO, кој се судрил со Земјата во јуни 2019 г.

## Динамичка старост
Резонанцијата 3:1 со Јупитер предизвикува повторливо накачување на занесеноста на астероидната орбита. Динамички младите членови имаат занесување од 0,30 до 0,34, претежно задржувајќи се во астероидниот појас на 1,7–3,4 ае од Сонцето. Постарите членови како 8709 Кадлу имаат занесеност од 0,465 до 0,475 иа ја пресекуваат Марсовата орбита. (8709 Кадлу доаѓа доволно блиску до Јупитер, Марс и Земјата за да биде гравитациски поттурнат) Најстарите членови со занесеност меѓу 0,57 и 0,75 ја пресекуваат Земјината орбита. Најзанесен астероид од групата е 3360 Сиринга, со вредност од 0,7 и орбита со динамички краток животен век.

## Список

## Поврзано
* Аморски астероиди
* Аполонски астероиди
* Атонски астероиди

## Наводи

Категорија:Астероиди

Категорија:Астероидни групи и семејства
Либер

**Либер** (латински: *Liber*) — божество во римската митологија, бог на плодноста, нивите и животните, пандан на грчкиот Бах (Бакхос). Всушност, тоа е староиталско божество кое го прифатиле и Римјаните. На латински, неговото име значи „слободен“, т.е. „оној кој е слободен“. 

## Наводи

Категорија:Римски божества
Категорија:Римска митологија
Ардо

**Ардо** (или *Ардонус*, можеби кратенка од *Ardabastus*; починал 720/721) — последниот од визиготските кралеви наХиспанија, кој владеел од 713 или најверојатно 714 година до неговата смрт. Визиготското Кралство веќе било сериозно намалено, во моќ и опфат, во времето кога тој го наследил Агила II, а неговите доминиони веројатно не се протегале подалеку од Септиманија и денешна Каталонија, поради арапските освојувања во претходните три години.

Ардо е запишан само во еден визиготски кралски список дека владеел седум години.  Од 716 година, Арапите ги преминале Пиринеите и го нападнале Нарбоненсис, последната покраина под готска контрола. Во текот на следните три години Ардо веројатно го бранел она што останало од визиготското кралство и тој „можеби погинал во борба како неговиот претходник“ откако Арапите ја зазеле Нарбона и пред тие да освојат сè што остануло од старото кралство.

Ако Ардо треба да се идентификува со Ардобастус, тогаш тој ја преживеал инвазијата и испреговарал договор, со кој тој ги претставувал христијаните како гроф на христијаните од Ал-Андалус. Оваа титула ја наследувале на голем број индивидуи, барем до десеттиот век. Другите грофови биле: Раби ибн Теодулф,  Абу Саид ал-Кумис, (потомок на Ардабастус)  и Муавија ибн Луб. 

## Наводи

## Литература
*Thompson, E. A. *The Goths in Spain*. Oxford: Clarendon Press, 1969.
*Collins, Roger. *The Arab Conquest of Spain, 710&ndash;97*. Blackwell Publishing, 1989.
*Collins, Roger. *Visigothic Spain, 409&ndash;711*. Blackwell Publishing, 2004. 

Категорија:Родени во непозната година
Категорија:Европски монарси од 8 век
Категорија:Визиготски владетели
Категорија:Починати во 721 година
6489 Голевка

**6489 Голевка** — аполонски, марсопресекувачки и алиндски астероид откриен во 1991 г. од американскиот астроном Еленор Хелин.

Во 1995 г. телото е проучувано истовремено во три радарски опсерватории: „Голдстоун“ во Калифорнија, РТ-70 во Евпаторија, Украина и „Кашима“ во Јапонија. Името „Голевка“ е како сложенка од првите букви на овие три опсерватории, по предлог на рускиот астроном Александар Зајцев.

Голевка е мало тело, со големина од 0,6&nbsp;×&nbsp;1,4&nbsp;км. Има мошне чуден аглест облик кој изгледа различно, зависно од кој правец се набљудува. Во 2003 г. е забележан Јарковскиевиот ефект. Помеѓу 1991 и 2003 г. малата сила на ефкетот предизвикала поместување од 15 км во однос на тоа што се очекувало само од гравитациските заемодејства. Ова  помогнало во утврдувањето на неговата густина (2,7&nbsp;±&nbsp;0,5&nbsp;г/см3) и маса (2,10&nbsp;кг).

Астероидот ќе се доближи до Земјата на растојание од 0,05 ае (7.500.000 км) во 2046 г., 0.10&nbsp;ае во 2069 и 0,11&nbsp;ае во 2092 г. Од друга страна, изгледите Голевка да се судри со било која планета се занемарливо мали барем во следните девет века. Неговата орбита е извонредно слична на онаа на 4179 Тевтат во занесувањето, големата полуоска и наклонот. Тевтат е попознат поради неговото доближување до Земјата во 2004 г.

## Наводи

## Надворешни врски

* Меѓуконтинентални бистатични радарски набљудувања на 6489 Голевка (1991 JX) 
* 
* 
* 

006489
006489
Категорија:Откритија на Еленор Хелин
006489
006489
19910510
Македонски народни песни (збирка од 1952 г.)

***„Македонски народни песни“*** — антологија песни во обработка и редакција од македонскиот композитор Јосиф Чешмеџиев, заедно со Иван Ќулев и Панчо Владигеров, издадена од „Наука и изкуство“ во Софија, 1952 г.

## Содржина
Збирката содржи вкупно 19 песни од селата Обидим, Лешница, Слаштен, Долно Броди – Серско, Безме, Брезница, Калапот, Плетена итн.
Застапени се песните: „Хајдути“, „Мома војвода“, „Будимски јунаци“, „Затворница“, „Пиринска овчарка“, „Слана ме попари“,„Соракинка мала мома“, „Бела Неда“, „Сон ме ломи“, и др.

## Наводи

Категорија:Македонски стихозбирки
Категорија:Зборници
Категорија:Стихозбирки на Јосиф Чешмеџиев
Македонски песни (збирка од 1955 г.)

***„Македонски песни“*** — антологија песни составена од македонскиот композитор Јосиф Чешмеџиев, издадена во Софија, 1955 г.

## Содржина
Збирката содржи вкупно 18 песни сите разработени и хармонизирани за мешан хор, за тригласен женски хор, за машки хор.
Застапени се песните: „Шар Планина (народна песна)“, „Кажи дилбер Стано“, „Ајде слушај Анѓо“, „Млад Манула мост ми прави“, „Зарумбале тупаните“, „Пошол Павле да се жени“, „На лојзе појдов“, „Тргна моме за вода“, „Легна моме на одрето“ и др.

## Наводи

Категорија:Македонски стихозбирки
Категорија:Зборници
Категорија:Стихозбирки на Јосиф Чешмеџиев
Затворен семеен круг (филм)

**„Затворен семеен круг“** (италијански: *Gruppo di famiglia in un interno*) - италијански филм од 1974 година, во режија на Лукино Висконти по сценариото на Енрико Медиоли и Сусо Чеки Д'Амико. Главните улоги ги толкуваат: Берт Ланкастер, Клаудија Кардинале, Силвана Мањано и Хелмут Бергер. Насловот на филмот се однесува на неформалните групни портрети, особено на оние сликани во Британија на почетокот од 18 век. Филмот ги истражува темите како што се: сударот меѓу старото и новото, неизбежноста на смртта, егзистенцијалната криза и генерацискиот јаз. Филмот бил добитник на наградата „Nastro d'Argento“ на Италијанскиот национален синдикат на филмски новинари, и тоа во категориите за најдобар филм, најдобар режисер, најдобар снимател (Пасквалино Де Сантис), најдобра глумица-дебитантка (Мањано), најдобар продуцент и најдобар продукциски дизајн (Марио Гарбуља), најдобар странски глумец (Ланкастер) и најдобар странски филм.

## Синопсис
Еден пензиониран професор (го игра Ланкастер) води осаменички живот. Меѓутоа, тој се соочува со современиот свет, кога група вулгарни млади луѓе, под водство на иритантната маркиза (ја игра Мањано) се доселуваат во ноговата здграда...

## Наводи

Категорија:Италијански филмови
Категорија:Филмови на италијански јазик
Категорија:Филмови од 1974 година
Категорија:Филмови на Лукино Висконти
Категорија:Филмови со Берт Ланкастер
Категорија:Филмови со Силвана Мањано
Категорија:Филмови со Хелмут Бергер
Категорија:Филмови со Клаудија Кардинале
Категорија:Филмови чие дејствие се одвива во Рим
Категорија:Филмови на англиски јазик
Џош Виндас

**Џошуа Дин Видас** (роден на 9 јануари 1994 година во Хал) — англиски фудбалер,  или  на .

## Животопис
Виндас е роден во Хал, Хамберсајд. Toj е син на поранешниот фудбалер, Дин Виндас.

## Технички карактеристики
Примарно е офанзивен играч за врска, но Виндас може да игра и како напаѓач.

## Кариера
Виндас ја започнал својата кариера во екипата на . Тој поминал десет години во овој клуб пред да биде ослободен во април 2012. Својата сениорска кариера ја започнал во нисколигашот Харогејт Релвеј Атлетик, на кој му се приклучил во декември 2012. Додека играл полупрофесионален фудбал во овој клуб, тој во исто време работел како градежен работник.

По завршувањето на сезоната 2012-2013, Виндас потпишал договор со Акрингтон Стенли во јули 2013, станувајќи официјално професионален фудбалер откако му се приклучил на клубот од Лига&nbsp;Два. Откако во првата сезона, ретко бележел минути поминати на теренот, следните две сезони биле многу важни за развојот на Виндас; во тие две сезони тој добил многу простор за игра благоарение на кој успеал да ги покаже својте квалитети постигнувајќи 23 голови, од кои 17 биле во последната сезона.

Откако во ноември 2015, на совет на својот татко одбил да го продолжи договорот со Акрингтон, во јануари 2016, заедно со својот соиграч Мат Крукс, Виндас потпишал четири годишен договор со шкотскиот великан Ренџерс. Двете засилувања од Акрингтон, официјално му се приклучиле на Ренџерс во јули 2016 и биле дел од подготвителните натпревари. Своето деби за Ренџерс, Виндас го направил на 16 јули 2016, во натпревар од Лига купот на Шкотска против Мадервел, а во истото натпреварување го постигнал и својот прв гол против Ист Стирлингшир.

Сезоната 2017-2018, била најдобрата на Виндас дотогаш во кариерата: тој постигнал 18 голови во сите натпреварувања со кој бил најдобар стрелец на Ренџерс (изедначен со Алфредо Морелос), а со 13 погодоци во лигата тој бил трет стрелец, единствено зад Крис Бојд од Килмарнок и неговиот тимски колега Морелос.

На 9 август 2018, Виндас се вратил во Англија, потпишувајќи за Виган Атлетик со кој играл во Чемпионшип. Во сезоната 2018-2019, тој постигнал 5 гола помагајќи им на *Латикс* да обезбедат опстанок во лигата. На 31 јануари 2020, Виндас бил позајмен на Шефилд Венздеј каде ја доиграл сезоната 2019-2020, а на 2 септември истата година бил откупен од Венздеј за необјавена сума. Иако со 9 гола Виндас бил најдобар стрелец на Шефилд Венздеј во Чемпионшип во сезоната 2020-2021, тој не успеал да го спречи испаѓањето на клубот од лигата.

## Клупска статистика
*Статистиката е ажурирана на 4 март 2020.*

## Наводи

## Надворешни врски

* Џош Виндас на soccerway
* Џош Виндас на transfermarkt
* Џош Виндас на footballcritic
* Џош Виндас на whoscored

Категорија:Англиски фудбалери
Категорија:Живи луѓе
Категорија:Фудбалери на ФК Ренџерс
Категорија:Фудбалери на ФК Виган Атлетик
Категорија:Фудбалери на ФК Шефилд Венздеј
Категорија:Родени во 1994 година
Орк (митолигоја)

**Орк** (латински: *Orcus*) — бог на смртта во римската митологија, сличен на богот Ад во старогрчката митологија. Неговото име често се употребувало како синоним на подземниот свет. 

## Наводи

Категорија:Римски богови
Категорија:Римска митологија
Пентеј

**Пентеј** (грчки: Πενθεύς) — крал на Теба во старогрчката митологија, син и наследник на Кадмо. Тој бил противник на култот на Дионис, го исмевал и се заколнал дека ќе ги убие сите жени на теба кои го почитуваат овој бог, како и дека ќе го избрка самиот Дионис. Затоа, Дионис се претворил во ловец и го намамил кралот на Китерон, каде баханатките го растргнале. 

## Наводи

Категорија:Старогрчка митологија
Протезилај

**Протесилај** или **Протезилај** (старогрчки: Πρωτεσίλᾱος) — јунак во старогрчката митологија, првиот грчки воин кој бил убиен под ѕидините на Троја. Тој бил син на Ификло и Астиоха и брат на Подарг. Кога погинал во Тројанската војна, неговата жена Лаодамија ги замолила боговите да ѝ дозволат само три часа да поразговара со мртвиот сопруг. Боговите ѝ дозволиле и Хермес го вратил Протесилеј од светот на мртвите. Кога изминало предвиденото време и Протесилеј морал да се врати во подземниот свет, со него отишла и неговата верна жена. 

## Наводи

Категорија:Старогрчка митологија
Салии (Стар Рим)

мини|Портрет на фламен, музеј Лувр, Париз,
**Салии** (латински: *Salii*) — свештеници на богот Марс во Стариот Рим. Во определени прилики, тие трчале низ градот и изведувале посебна игра (латински: *tripudium*) при што со копје удирале во штитот (латински: *ancile*). Поворката која се одржувала во март траела десет дена, а секоја вечер се служила богата гозба во која учествувале свештениците и другите учесници во свеченоста. Овие гозби биле познати како Салиски гозби (латински: *Saliares dapes*).

## Наводи

Категорија:Римска религија
Beauty Never Lies

„**Beauty Never Lies**“ (позната и по изворното име „Цео свет је мој“) ― песна изведена од српската пејачка Бојана Стаменов. Песната ја претставувала Србија на Евровизија 2015.

## Музички списоци

## Наводи

Категорија:Singlechart usages for Austria
Категорија:Србија на Евровизија
Категорија:Бојана Стаменов
Категорија:Евровизија 2015
Категорија:Песни за Евровизија
Cake to Bake

**„Cake to Bake“** — песна на латвискиот бенд Aarzemnieki. Избрана била да ја претставува Латвија на Евровизија 2014 во Данска.

## Поврзано

* Латвија на Евровизија 2014

## Белешки

: 1 Песната е на англиски јазик; сепак, има две фрази на латвиски јазик.

## Наводи

Категорија:Латвија на Евровизија
Категорија:Песни од 2014
Категорија:Евровизија 2014
Категорија:Песни за Евровизија
Стојче Кузмановски

**Стојче Ѓорѓев Кузмановски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во средноимотно селско семејство. Завршил основно училиште. На 1 септември 1944 година, тој стапил во Единаесеттата македонска ударна бригада. По кратко време бил префрлен во Третата македонска ударна бригада, со која учествувал во борбите кај Штип, Кумановско и Велешко. Како храбар борец, извршувал мошне одговорни борбени задачи. Во октомври 1944 година, кај реката Треска, имал задача за кратко време да уништи едно непријателско борбено упориште, која успешно ја извршил. Но, при повлекувањето на бригадата, непријателски куршум смртно го погодил во главата. Така го изгубил животот и овој млад борец, на негови 18 години.

## Наводи


Категорија:Учесници во НОБ
Бугарски македонски песни (збирка од 1926 г.)

***„Бугарски македонски песни, оригинални и во народен тон во 2 или 3 гласа за еднороден или мешан хор“*** *()* — антологија песни составена од македонскиот композитор Јосиф Чешмеџиев, и издадена во Софија, 1926 г.

## Мотиви
Во периодот додека пишувал за списанието „Устрем“, сфаќајќи го значењето на запишувањето, зачувувањето и популаризирањето на сопствената песна, „Сојузот на македонските младински културно-просветни организации“ во Бугарија, носи решение да се публикува зборник со македонски песни. Таа задача му ја доверува на Чешмеџиев кој веќе се занимавал со собирање на македонски народни песни. Тој морал да собере, одбере и да ги разработи песните кои ќе влезат во зборникот. Во предговорот кон збирката, Чешмеџиев соопштува неколку податоци што се однесуваат кон важни прашања од неговата собирачка дејност, имено, тој нагласува:

[мини|лево|250п|https://www.strumski.com/books/Български%20македонски%20песни.pdf I том од збирките со македонски песни.]

## Содржина
Според напишаното, во оваа збирка Чешмеџиев објавил само мал ден од своите записи. Исправен пред огромниот фонд запишани фолклорни материјали, и желбата тие да се обработат и објават, тој искажал оптимизам дека тоа ќе го оствари во повеќе изданија што тој ги нарекува „низи“. Оваа збирка содржи вкупно 48 македонски народни песни, сите во музичка обработка на Чешмеџиев. Има љубовни и обредни (лазарски, василичарски, свадбени песни), но и митолошки, хумористично-сатирични и други песни. Забележително е дека некои од песните се авторски, на пример, под две песни е потпишан Н. Џеров, под една Александар Попорушев итн. Под повеќе песни се потпишани се и информаторите, на пример, М. Антонова од Охрид, која на запишувачот му испеала повеќе песни, а има и малешевски, велешки, скопски, струмички, дебарски, струшки и штипски песни, како и песни од Виница, Петрич, с. Долни Орман, Неврокоп, с. Елешница, Демир-Хисар, с. Џерменци, с. Лешко, Горна Џумаја итн.

За македонската фолклористика посебно е значаен и често е цитиран предговорот на оваа книга во кој Чешмеџиев искажува некои мисли за високите вредности на македонските народни песни и фолклор:

## Наводи

Категорија:Македонски стихозбирки
Категорија:Зборници
Категорија:Стихозбирки на Јосиф Чешмеџиев
Боге Кузмановски

**Боге Ефремов Кузмановски** ( во  —  во ) — македонски партизан, борец за слобода на Македонија и учесник во НОВ.

## Животопис
Произлегува од селско печалбарско семејство. Во потрага за работа, тој се доселил во Скопје. Непосредно по окупацијата се вклучил во народно-ослободителното движење. На 5 септември 1944 година стапил во Четвртиот скопски партизански одред. Подоцна станал борец на Дванаесеттата македонска ударна бригада, во четвртиот баталјон. Во составот на бригадата учествувал во сите нејзини борби против балистите кај селата: Добри Дол, Говрлево, Света Петка, Грчец, Крушопек и други места. По силниот продор што го извршиле Третата и Дванаесеттата македонска ударна бригада, балистите биле протерани од положбите на Водно. Борбите против овој непријател продолжиле на Треска, кога балистите биле префрлеени на левата страна. Во оваа борба против балистите, Боге го изгубил својот живот. Бил закопан на скопските гробишта.

## Наводи


Категорија:Учесници во НОБ
Мирко Лазаров

**Мирко Спиров Лазаров** ( во  —  во ) — македонски партизан, борец за слобода на Македонија и учесник во НОВ.

## Животопис
Во редовите на Осмата прешевска бригада, учествувал во борбите кај Прешево, Лојане, Руѓинце и Брест, против балистичките фашистички банди и по многубројни борби и искушенија се префрлил во Скопска Црна Гора. По основањето на Шеснаесеттата македонска ударна бригада во селото Кучевиште, веднаш стапил во нејзините редови. Бил учесник во бројните борби против балистичките и германските фашисти. Во борбите против балистите, на 7 октомври 1944 година бил тешко ранет. Бил пренесен на лечење во партизанската болница во Љубанци, каде подлегнал на раните. Бил закопан на гробиштата во Љубанци.

## Наводи


Категорија:Учесници во НОБ
Киро Лазаревски

**Киро Арсов Лазаревски** ( во  —  во ) — македонски партизан, борец за слобода на Македонија и учесник во НОВ.

## Животопис
Израснал во сиромашно семејство. Уште во раните години работел како кројачки работник. Во почетокот на септември 1944 година, стапил во Третата македонска ударна бригада. Со својата бригада учествувал во борбите против окупаторот кај Свети Николе, Страцин, Велес и други места. Во борбите се истакнал како смел борец. На 20 октомври 1944 година загинал во борбата против балистичките фашистички банди во околината на Треска.

## Наводи


Категорија:Учесници во НОБ
Нове Лазаревски

**Нове Данев Лазаревски** ( во  —  во ) — македонски партизан, борец за слобода на Македонија и учесник во НОВ.

## Животопис
Завршил основно училиште, а потоа се занимавал со земјоделство. На 22 септември 1944 година стапил во Третата македонска ударна бриrада. Со својата бригада учествувал во борбите против непријателот на кумановскиот и велешкиот терен. Неговиот борбен пат бил мошне краток, но и покрај тоа поради пројавената храброст и другарство оставил трајни спомени меѓу соборците. Бил одличен стрелец. Последен пат се борел на 20 октомври 1944 година. Тогаш бригадата ја преземала хидроцентралата Матка. Во оваа борба храбро загинал, но сепак успеале да ја заземат хидроцентралата и да го одбранат градот Скопје.

## Наводи


Категорија:Учесници во НОБ